ประมวลกฎหมายแพ่งและพาณิชย์ มาตรา 425 บัญญัติว่าอย่างไร
ก. นายจ้างต้องร่วมกันรับผิดกับลูกจ้างในผลแห่งละเมิด ซึ่งลูกจ้างได้กระทำไปในทางที่จ้างนั้น
ข. คดีที่จำเลยต้องประหารชีวิต ห้ามมิให้บังคับตาม คำพิพากษาจนกว่าจะได้ปฏิบัติตามบทบัญญัติในประมวลกฎหมายนี้ว่าด้วยอภัยโทษแล้ว หญิงใดจะต้องประหารชีวิต ถ้ามีครรภ์อยู่ ให้รอไว้จนพ้นกำหนดสามปีนับแต่คลอดบุตรแล้ว
ค. ถ้าผู้ทำทัณฑ์บนตามความในมาตรา ๔๖ กระทำผิดทัณฑ์บน ให้ศาลมีอำนาจสั่งให้ผู้นั้นชำระเงินไม่เกินจำนวนที่ได้กำหนดไว้ในทัณฑ์บน ถ้าผู้นั้นไม่ชำระให้นำบทบัญญัติในมาตรา ๒๙ และมาตรา ๓๐ มาใช้บังคับ
ง. นายจ้างซึ่งได้ใช้ค่าสินไหมทดแทนให้แก่บุคคลภายนอกเพื่อละเมิดอันลูกจ้างได้ทำนั้น ชอบที่จะได้ชดใช้จากลูกจ้างนั้น
คำตอบที่ถูกต้องได้แก่ ก.  

เนื่องจาก : 
1.  ความรับผิดทางแพ่งของนายจ้าง ลูกจ้างในทางกฎหมายนั้น ต้องเป็นไปในลักษณะของการจ้างแรงงาน 
-  กล่าวคือ เป็นสัญญาซึ่งบุคคลหนึ่ง เรียกว่าลูกจ้าง ตกลงจะทำงานให้แก่บุคคลอีกคนหนึ่ง เรียกว่านายจ้าง และนายจ้างตกลงจะให้สินจ้างตลอดเวลาที่ทำงานให้ ซึ่งเป็นหลักที่วางไว้ตามประมวลกฎหมายแพ่งและพาณิชย์ มาตรา 575  
-  นายจ้างต้องร่วมรับผิดในการทำละเมิดของลูกจ้าง ตามปกติของการทำงานนั้น มีโอกาสที่จะส่งผลกระทบต่อบุคคลอื่น หรือเกิดข้อผิดพลาด ไม่ว่าจะเกิดจากความประมาทของบุคคล ความเสื่อมของเครื่องมือ หรือขาดการวางแผนป้องกันความเสียหายในการทำงาน ซึ่งเมื่อเกิดความเสียหายต่อบุคคลอื่นในทางละเมิดแล้วนั้น ผู้กระทำละเมิดย่อมต้องรับผิดในผลของความเสียหายอันเกิดจากการกระทำของตน บางกรณีมูลค่าของความเสียหายนั้น มากเกินกว่าที่ลูกจ้างอันเป็นผู้กระทำละเมิดจะรับผิดชอบได้ทั้งหมด 
2.  ตัวอย่างเช่น 
-  พนักงานขับรถบรรทุก ได้ขับรถเพื่อส่งสินค้า ซึ่งจากลักษณะงานแล้ว ย่อมมีรายได้หลักหมื่นต่อเดือนและอาจไม่มีทรัพย์สินอื่นใดเก็บไว้มากมายนัก แต่ในงานที่ทำหากเกิดข้อผิดพลาดในการขับรถ เกิดอุบัติเหตุจนทำให้ชีวิตและทรัพย์สินของผู้อื่นเสียหาย มูลค่าของความเสียหายย่อมมากเกินกว่าที่จะบังคับเอาจากทรัพย์สินของคนขับรถผู้กระทำละเมิดได้ 
-  หรือบางกรณีที่เป็นการกระทำโดยเจตนา เช่น นักข่าวในสำนักข่าว เขียนข่าวไปในทางหมิ่นประมาทบุคคลมีชื่อเสียง ซึ่งเป็นการกระทำโดยเจตนา หากศาลพิพากษาว่าผิดจริงย่อมถือเป็นการละเมิด ต้องชดใช้ต่อความเสียหายที่เกิดขึ้นกับบุคคลนั้น ซึ่งแน่นอนว่านักข่าวธรรมดาอาจไม่มีทรัพย์พอที่จะชดใช้ได้ ด้วยเหตุดังกล่าว จึงได้มีการวางหลักของกฎหมาย ให้นายจ้างร่วมรับผิดในการกระทำละเมิดของลูกจ้าง 

3.  โดยในมาตรา 425 วางหลักว่า “นายจ้างต้องร่วมกันรับผิดกับลูกจ้างในผลแห่งละเมิด ซึ่งลูกจ้างได้กระทำไปในทางที่จ้างนั้น”
39.กฎหมายละเมิด